মন্ত্রী বলেন, ‘উন্মুক্ত স্থানে পশু কুরবানি না করার বিষয়ে যেহেতু কোনো আইন নেই, খোলা স্থানে কুরবানি করলে কোনো শাস্তির নিয়ম নেই। আর ধর্মীয় বিষয়ে এসব জোরজবরদস্তি করতে গেলে মানুষের মাঝে বিরূপ প্রতিক্রিয়া তৈরি হতে পারে। কাজেই আমাদের উচিত পাড়ায় পাড়ায় সিটি কর্পোরেশনের যথেষ্ট লোক নিয়োগ করা, যাতে করে নির্দিষ্ট স্থানে পশু কুরবানি নিশ্চিত করা সম্ভব হয়। কাউন্সিলরদের মাধ্যমে যাতে করে পরিষ্কার পরিচ্ছন্নতার বিষয়টি নিশ্চিত করা যায়, সে বিষয়ে উদ্যোগ গ্রহণ করতে সিটি কর্পোরেশনের মেয়রদের আহ্বান জানান মন্ত্রী।